Hľadám:

Responzívne e-shopové riešenie s dizajnom na mieru

Popis:

Dobrý deň prajem,

chcel by som Vás poprosiť o cenovú ponuku na novú webku pre našu

firmu podľa nižšie uvedených bodov. Potrebujeme vytvoriť nový web na mieru.

Web by mal mať tieto súčasti:

- jednoduchý, ale zároveň moderný a responzívny dizajn, dizajn na mieru (toto by sme spolu zadefinovali)

- struktúru menu by sme zadefinovali pri prvotnej špecifikácii

- prepojenie na sociálne siete - hlavne FB, twitter a google +

E-shop funkcionality:

- možnosť opravy objednávky aj po prijatí do systému / nielen položiek, ale aj ručné pridanie / upravenie poštovného, prípadne inej položky, ktorá v e-shope nie je

- notifikácie mailom pri zmenách stavu objednávok (toto nielen

textovo, ale aj do nami dohodnutej grafickej šablóny)

- vyhľadávanie zákazníka v admine eshopu

 \* podľa mena alebo priezviska

 \* podľa ulice

 \* podľa e-mailu

 \* podľa telefónu

Technické veci a funkcionality / moduly webu:

 \* presmerovanie non-www na www verziu webky

 \* https verzia webu

 \* kanonizácia url

 \* sitemaps

 \* možnosť upraviť a meniť titulky + heading tagy v admine

 \* meta descriptions pre každú podstránku v admine

 \* alt popisy v admine

 \* open graph dáta v admine

 \* twitter cards v admine

 \* tlačidlá sociálnych sietí pri produktoch a jednotlivých podstránkach (FB, Twitter, G+)

 \* štruktúrované dáta v admine

 \* vyhľadávací box pre vyhľadávače

 \* newsletter s možnosťou nadefinovania vlastnej grafickej šablóny

 \* CTA (call to action) prvky na webe (tlačítka s výzvou k akcii a následná možnosť vyplniť formulár po stlačení tlačítka CTA)

 \* vyhľadávanie na webe v produktoch aj všetkých textoch

 \* mikronavigácia / breadcrumbs

 \* 404 stránka

 \* kontaktné a iné formuláre (možnosť zadefinovať z našej strany v admine)

 \* novinky - počet zobrazených na webe + dátum zobrazenia podľa nami zadaného

 \* články / blog - blog so zadefinovaním niekoľkých kategórií, do ktorých by sme mohli články zaraďovať. Jednotlivé články, aby mali možnosť vyplniť nasledovné:

 \* názov článku

 \* text + fotky + video

 \* kategóriu

 \* tagy článku

 \* SEO nadpis

 \* SEO popis

 \* SEO kľúčové slová

 \* štruktúrované dáta

 \* tlačidlá na like / share sociálnych sietí

 \* pod článkom možnosť komentovania článku od návštevníkov s dodatočnou autorizáciou, kedy by sa komentár zobrazil až po našom schválení

 \* pod článkom možnosť pridania krátkeho formulára

 \* archív článkov podľa mesiacov / rokov

 \* samotný blog aby mal zobrazené v zozname článkov fotku + krátky popis článku

 \* reklamné bannery v hlavičke, prípadne na iných miestach na webe

 \* ankety

 \* jazykové mutácie webu - SK / CZ / HU prípadne iné

 \* hodnotenie produktov zákazníkmi

 \* vernostný program

 \* online platobný systém cez kreditku / debetnú kartu zákazníka

 \* zľavové kupóny

 \* možnosť označenia produktov v zľave, vo výpredaji, novinky (rôznymi farbami)

 \* možnosť vloženia produktu do košíka už pri náhľade všetkých produktov (alebo produktov v konkrétnej kategórii), aby nemusel návštevník vstupovať do konkrétneho produktu, ak pozná produkt

 \* kategória produktov

 \* filter produktov podľa

 \* názvu

 \* popularity

 \* hodnotenia

 \* ceny

 \* dátumu pridania

 \* obľúbené produkty podľa predajnosti

 \* prepojenie databázy klientov do jednej - všetci zákazníci nech

sa ukladajú do jednej databázy - či už pôjde o registrovaného zákazníka, zákazníka z newsletteru alebo nami zadaného - nech mu môžeme posielať v budúcnosti newsletter z jedného miesta

 \* číslovanie objednávok s náhodným číslovaním

 \* odborná poradňa - jednoduchý formulár, kde zákazník zadá svoje meno a e-mail spolu s otázkou, na ktorú by chcel odpovedať. Po odoslaní formulára by sa jeho otázka aj s kontaktnými informáciami uložila v admine. Túto otázku a k nej odpoveď by sme vedeli upravovať

a v prípade nášho ručného schválenia by sme ju mohli dať publikovať. Bez nášho ručného schválenia v admine by sa otázka nezobrazovala až do nášho schválenia.

Termín:

najlepšie začiatkom 12/2017

V prípade otázok a detailov ma prosím kontaktujte.

Ďakujem pekne.